Imagini extrem de violente au fost surprinse în urmă cu scurt timp în Piața Victoriei. Doi jandarmi, un bărbat și o femeie, au fost prinși în mijlocul unor protestatari și au fost bruscați. Imagini cu puternic impact emoțional.

Jandarmii au fost la un moment dat fugăriți de protestatari, disperați de nivelul extrem de mare de gaze lacrimogene folosite de aceștia.

Din motive încă necunoscute, cei doi jandarmi au rămas prinși în mulțime. Protestatarii au încercat să facă scut în jurul lor, însă nu au mai făcut față celor violenți.

Cei doi, un bărbat și o femeie, au fost bătuți cu bestialitate de o parte dintre protestatari.

La un moment dat, câțiva protestatari au intervenit în apărarea lor și i-au acoperit cu mâinile, apoi i-au escortat pe cei doi jandarmi într-o zonă sigură.

Jandarmeria s-a regrupat în cele din urmă și au evacuat Piața Victoriei în forță.

Editor : G.C.